Publication: Magyar Közlöny
Issue: MK-1998-16 (Year: 1998, Number: 16)
Era: 1990-2004
Section: a 40/1998. (III. 6.) Korm. rendelethez
Paragraph Index: 41

20. Selejtezés 20.1. Selejtezés Az iratok selejtezését csak az azok tartalmi jelentőségét ismerő személy irányítása mellett lehet elvégezni az irattári tervben rögzített őrzési idő leteltével. Az iratselejtezésről 3 példányban a selejtezési bizottság tagjai által aláírt selejtezési jegyzőkönyvet kell készíteni, amelyeket iktatás után a központi irattárnak kell megküldeni az illetékes közlevéltárhoz továbbításra, selejtezési engedélyeztetés 1998/16. szám végett. A selejtezés időpontját a nyilvántartás megfelelő rovatába be kell vezetni. 20.2. Megsemmisítés 20.2.1. A levéltár az iratok megsemmisítését a szükséges ellenőrzés után a selejtezési jegyzőkönyv visszaküldött példányára írt záradékkal engedélyezi. Az elektronikus adathordozón levő iratok selejtezése és megsemmisítése az általános szabályok szerint történik. 20.2.2. A megsemmisítés szabályairól a szerv vezetője az adatvédelmi szabályozás figyelembevételével gondoskodik.

Source: https://magyarkozlony.hu/hivatalos-lapok/c08d6593857d515ec3029e59ef09775cb7f92406/dokumentumok/33150d5f5a86bd26068a8a1a4b1dd03cab5243d1/letoltes